Bashkimi Evropian dënon dhunën në Libi
Organizata Human Rights Watch ka thënë se 170 vetë janë vrarë nga forcat e sigurisë në shtypjen e demonstratave në Benghazi
Ministrat e jashtëm të Bashkimit Evropian dënuan sot shtypjen e protestave anti-qeveritare në Libi dhe bënë një deklaratë ku dënohet dhuna dhe vrasja e civilëve. Ministrat bën thirrje për të respektuar të drejtat e njeriut dhe të drejtën e grumbullimeve paqësore. tha ministri suedez i punëve të jashtme Carl Bildt. Zoti Bildt paralajmëroi për një periudhë të gjatë trazirash në se aspiratat e njerëzve në rajon nuk përmbushen. Organizata Human Rights Watch ka thënë se 170 vetë janë vrarë nga forcat e sigurisë në shtypjen e demonstratave në qytetin lindor të Benghazit. Ministri i jashtëm italian Franco Frattini dhe homologu i tij maltez Anthony Borg shprehën shqetësim për situatën në Benghazi ku forcat e qeverisë duket se kanë humbur kontrollin e situatës. – tha Frattini, duke bërë thirrje për një proces të ripajtimit kombëtar dhe ruajtjes së integritetit territorial të Libisë. Libia i deklaroi Bashkimit Evropian se do të ndalë bashkëpunimin për imigracionin e paligjshëm nëse vendet e BE-së vazhdojnë të inkurajojnë protestat pro-demokracisë në vend. Por problemi shqetëson gjithë Bashkimin Evropian dhe jo vetëm Italinë dhe Maltën tha Borg. tha Borg. Dhjetra mijëra imigrantë të paligjshëm përpiqen të hyjnë nga brigjet veriore të Tunizisë dhe nga Libia në ishujt e Italisë çdo vit dhe qinda janë shpëtuar nga rojet bregdetare italiane. Komisioni Evropian tha në tetor se do të shpenzojë 50 milionë euro për të ndihmuar Libinë të zgjidhë problemin e imigracionit të paligjshëm dhe për të mbrojtur të drejtat e imigrantëve.